TLU SA vra regering om op te tree teen ekonomiese terrorisme | TLU SA
TLU SA vra regering om op te tree teen ekonomiese terrorisme Woensdag | 04 Maart | 2020
“Dit is nie protesaksies of betogings nie, dit is eenvoudig gevalle van ekonomiese terreur,” sê mnr. Louis Meintjes, die president van TLU SA. “Hierdie doelbewuste voorvalle kos die Suid-Afrikaanse ekonomie jaarliks miljarde rande weens verlore inkomste, tyd en hulpbronne.
“Ons hoor daagliks by ons lede dat hulle verlof moes gebruik omdat hulle dorp brand en versper word,” sê hy. “Mense is bang hulle kinders is in gevaar want daar is oproerigheid naby die skool. Of hulle versekeringspremie styg omdat hulle eiendom beskadig is tydens onluste.”